da de da de da de fi en en en sv da nl de bar da da da da nl da da da en da da da de da en da de de da da es da da it da de
Sydslesvigs stomester i oplæsning | Dansk Skoleforening for Sydslesvig e.V.
Niveauet stiger fra år til år, siger dommer Liselotte Wiemer.
Silas Zielke fra 5. klasse på Satrup Danske Skole er Sydslesvigs stormester i oplæsning. I alt var der otte oplæsere fra danske skoler i Sydslesvig, som dystede om titlen. Konkurrencen blev afholdt på Flensborg Bibliotek. Om den sydslesvigske stormester også deltager i finalestævnet i Vejle er ikke sikkert. Den ligger i år nemlig i den sydslesvigske påskeferie. Sidste år var det Lamia El Mrabt fra Harreslev Danske Skole, som vandt finalen og blev hele Danmarks stormester i oplæsning.
Dommerpanelet bestod igen i år af litteraturkritiker ved Weekendavisen Liselotte Wiemer, Susanna Christensen - børnebibliotekar og fortæller på Flensborg Bibliotek og Steffen Larsen børne- og ungdomsboganmelder ved Politiken.
- Niveauet var skyhøjt, og det stiger hvert år, sagde Liselotte Wiemer, da hun præsenterede vinderen. Silas vandt, fordi han har sin helt egen stil. Man kunne mærke ham selv, da han læste op, sagde hun.
Under arrangementet stod Julie Sösemann og hendes band Te Company for underholdningen. De kom med en bragende koncert for de fremmødte skoleklasser. Steffen Larsen præsenterede desuden tre nye billedbøger, som er blevet til i et samarbejde mellem Jaruplund Højskole, Center for Undervisningsmidler ved Dansk Skoleforening for Sydslesvig samt Dansk Centralbibliotek for Sydslesvig. Projektet er blevet finansieret af sydslesvigudvalget.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg